EFTAN VALVONTAVIRANOMAISEN PÄÄTÖS

N:o 200/99/KOL,

tehty 15 päivänä syyskuuta 1999,

jolla säädetään, että maantieteellisen alueen hyödyntäminen öljyn tai kaasun etsimiseksi tai talteen ottamiseksi ei ole Norjassa ETA-sopimuksen liitteessä XVI olevassa 4 kohdassa tarkoitetun asiakirjan (neuvoston direktiivi 93/38/ETY) 2 artiklan 2 kohdan b alakohdan i alakohdan mukaista toimintaa, eikä tällaista toimintaa harjoittavien yksiköiden katsota toimivan Norjassa kyseisen asiakirjan 2 artiklan 3 kohdan b alakohdassa tarkoitettujen erityis- tai yksinoikeuksien nojalla

EFTAN VALVONTAVIRANOMAINEN; joka

ottaa huomioon Euroopan talousalueesta tehdyn sopimuksen(1),

ottaa huomioon ETA-sopimuksen liitteessä XVI olevassa 4 kohdassa tarkoitetun asiakirjan (vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/38/ETY, sellaisena kuin se on muutettuna) sekä erityisesti sen 3 artiklan 4 ja 5 kohdan sekä 40 artiklan 5-8 kohdan,

ottaa huomioon ETA-sopimuksen liitteessä IV olevassa 12 kohdassa tarkoitetun asiakirjan (hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annettu Euroopan parlamentin ja neuvoston direktiivi 94/22/EY, sekä erityisesti sen 12 artiklan,

sekä katsoo seuraavaa:

ETA-sopimuksen liitteessä XVI olevassa 4 kohdassa tarkoitetun asiakirjan (neuvoston direktiivi 93/38/ETY) 3 artiklan nojalla EFTAn jäsenvaltio voi pyytää EFTAn valvontaviranomaista säätämään, että maantieteellisten alueiden hyödyntämistä öljyn, kaasun, hiilen tai muiden kiinteiden polttoaineiden etsimiseksi tai talteen ottamiseksi ei pidetä 2 artiklan 2 kohdan b alakohdan i alakohdassa tarkoitettuna toimintana ja että yksiköiden ei katsota harjoittavan yhtä tai useampaa tällaista toimintaa 2 artiklan 3 kohdan b alakohdassa tarkoitetuin erityis- ja yksinoikeuksin, jos 1 ja 3 kohdassa säädetyt yksityiskohtaiset edellytykset täyttyvät näitä toimintoja koskevien kansallisten säännösten mukaan, ja että tällaista päätöstä pyytävän EFTAn jäsenvaltion on 2 kohdan nojalla huolehdittava siitä, että kukin yksikkö noudattaa syrjimättömyyden ja kilpailun periaatteita tehdessään hankintoja koskevia sopimuksia ja toimittaa EFTAn valvontaviranomaiselle tiedot tällaisten sopimusten myöntämisestä.

EFTAn jäsenvaltioiden, jotka noudattavat ETA-sopimuksen liitteessä IV olevassa 12 kohdassa tarkoitetun asiakirjan (neuvoston direktiivi 94/22/EY säännöksiä, katsotaan täyttävän ETA-sopimuksen liitteessä XVI olevassa 4 kohdassa tarkoitetun asiakirjan (neuvoston direktiivi 93/38/ETY) 3 artiklan 1 kohdassa asetetut edellytykset.

Norjan hallitus pyysi 11 päivänä heinäkuuta 1996 ja 1 päivänä heinäkuuta 1999 päivätyillä kirjeillä EFTAn valvontaviranomaista säätämään, että maantieteellisten alueiden hyödyntämistä öljyn tai kaasun etsimiseksi tai talteen ottamiseksi ei pidetä Norjassa ETA-sopimuksen liitteessä XVI olevassa 4 kohdassa tarkoitetun asiakirjan (neuvoston direktiivi 93/38/ETY) 2 artiklan 2 kohdan b alakohdan i alakohdassa tarkoitettuna toimintana ja että tällaista toimintaa harjoittavien yksiköiden ei katsota toimivan Norjassa kyseisen asiakirjan 2 artiklan 3 kohdan b alakohdassa tarkoitettujen erityis- tai yksinoikeuksien nojalla; pyyntöön, sellaisena kuin se on muutettuna, ei sisältynyt maantieteellisten alueiden hyödyntäminen hiilen tai muiden kiinteiden polttoaineiden etsimiseksi tai talteen ottamiseksi.

Norja noudattaa ETA-sopimuksen liitteessä IV olevassa 12 kohdassa tarkoitetun asiakirjan (neuvoston direktiivi 94/22/EY) säännöksiä öljyalan toiminnasta 29 päivänä marraskuuta 1996 annetulla lailla N:o 72 ja öljyalan toiminnasta 27 päivänä kesäkuuta 1997 annetulla asetuksella, jota muutettiin 17 päivänä heinäkuuta 1998 annetulla asetuksella.

Norjan 16 päivänä joulukuuta 1994 antamalla asetuksella vesi- ja energiahuollon, liikenteen ja teletoiminnan alalla (yleishyödylliset palvelut) toimivien yksiköiden hankintoja koskevien sopimusten tekomenettelyjen yhteensovittamisesta, sellaisena kuin se on viimeksi muutettuna 18 päivänä kesäkuuta 1999, pannaan Norjan lainsäädännössä täytäntöön ETA-sopimuksen liitteessä XVI olevassa 4 kohdassa tarkoitettu asiakirja (neuvoston direktiivi 93/38/ETY).

Tämän asiakirjan 3 artiklan 2 kohdan b alakohdan mukaisesti asetus, sellaisena kuin se on viimeksi muutettuna 18 päivänä kesäkuuta 1999, on yhdenmukainen niiden periaatteiden kanssa, joiden mukaan kukin öljyn tai kaasun etsintää tai talteen ottamista harjoittava yksikkö noudattaa syrjimättömyyden ja kilpailun periaatteita, erityisesti saattaessaan yritysten saataville tietoja suunnitelluista hankinnoistaan, ja joiden mukaan niillä on velvollisuus toimittaa EFTAn valvontaviranomaiselle tiedot tällaisten sopimusten myöntämisestä.

Koska asetusta sovelletaan öljy- ja maakaasuvarojen hyödyntämistä koskeviin toimintoihin liittyvien sopimusten tekomenettelyihin riippumatta siitä, milloin asianomaiset toimiluvat myönnettiin, Norja noudattaa ETA-sopimuksen liitteessä XVI olevassa 4 kohdassa tarkoitetun asiakirjan (neuvoston direktiivi 93/38/ETY) 3 artiklan 3 kohdassa säädettyjä edellytyksiä.

ETA-sopimuksen liitteessä XVI olevassa 4 kohdassa tarkoitetun asiakirjan (neuvoston direktiivi 93/38/ETY) 40 artiklan 5-8 kohdan mukaisesti EFTAn valvontaviranomaista avustava julkisyhteisöjen sopimuksia käsittelevä EFTAn neuvoa-antava komitea on antanut lausuntonsa päätöksestä,

ON TEHNYT TÄMÄN PÄÄTÖKSEN:

1. Syyskuun 15 päivästä 1999 alkaen maantieteellisen alueen hyödyntämistä öljyn tai kaasun etsimiseksi tai talteen ottamiseksi ei katsota Norjassa ETA-sopimuksen liitteessä XVI olevassa 4 kohdassa tarkoitetun asiakirjan (vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/38/ETY, sellaisena kuin se on muutettuna) 2 artiklan 2 kohdan b alakohdan i alakohdassa määritellyksi toiminnaksi, eikä tällaista toimintaa harjoittavien yksiköiden katsota toimivan Norjassa kyseisen asiakirjan 2 artiklan 3 kohdan b alakohdassa tarkoitettujen erityis- tai yksinoikeuksien nojalla.

2. 1. Tämä päätös tehdään Norjan 18 päivänä kesäkuuta 1999 antamien säännösten perusteella, joilla pannaan täytäntöön ETA-sopimuksen liitteessä IV olevassa 12 kohdassa tarkoitettu asiakirja (hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annettu Euroopan parlamentin ja neuvoston direktiivi 94/22/EY) ja ETA-sopimuksen liitteessä XVI olevassa 4 kohdassa tarkoitetun asiakirjan 3 artiklan 2 ja 3 kohdan säännökset, ja joista on ilmoitettu EFTAn valvontaviranomaiselle.

2. Edellä 1 kohdassa tarkoitettuja sääntöjä muuttavista laista, asetuksista ja hallinnollisista määräyksistä on ilmoitettava EFTAn valvontaviranomaiselle heti kun ne on hyväksytty.

3. Nämä 2 kohdassa tarkoitetut tiedot toimitetaan EFTAn valvontaviranomaiselle, jotta se voi arvioida, onko tätä päätöstä aiheellista muuttaa tai voidaanko se peruuttaa tai säilyttää ennallaan.

3. Tämä päätös on osoitettu Norjan kuningaskunnalle.

Tehty Brysselissä 15 päivänä syyskuuta 1999.

EFTAn valvontaviranomaisen puolesta

Hannes HAFSTEIN

Kollegion jäsen

(1) Jäljempänä "ETA-sopimus".